CELEX: 32021R0705
Language: fi
Date: 2021-04-28 00:00:00
Title: Komission täytäntöönpanoasetus (EU) 2021/705, annettu 28 päivänä huhtikuuta 2021, asetuksen (EY) N:o 333/2007 muuttamisesta perusnäytteiden vaaditun lukumäärän ja eräisiin määritysmenetelmiin sovellettavien suoritusarvovaatimusten osalta (ETA:n kannalta merkityksellinen teksti)

29.4.2021   
               
               
                  FI
               
               
                  Euroopan unionin virallinen lehti
               
               
                  L 146/73
               
            
         KOMISSION TÄYTÄNTÖÖNPANOASETUS (EU) 2021/705,
         annettu 28 päivänä huhtikuuta 2021,
         asetuksen (EY) N:o 333/2007 muuttamisesta perusnäytteiden vaaditun lukumäärän ja eräisiin määritysmenetelmiin sovellettavien suoritusarvovaatimusten osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (1) (virallista valvontaa koskeva asetus) ja erityisesti sen 34 artiklan 6 kohdan,
         sekä katsoo seuraavaa:
         
                     (1)
                  
                  
                     Komission asetuksessa (EY) N:o 333/2007 (2) vahvistetaan näytteenotto- ja määritysmenetelmät, joita on käytettävä elintarvikkeissa olevien hivenaineiden ja jalostuksesta peräisin olevien vierasaineiden pitoisuuksien virallisessa valvonnassa.
                  
               
                     (2)
                  
                  
                     Asetuksessa (EY) N:o 333/2007 tällä hetkellä vahvistettujen näytteenottomenetelmien mukaan kokoomanäytteen koon on oltava vähintään 1 kilogramma. Koska ravintolisien, kuivattujen mausteiden tai yrttien ja kuivattujen sienten, levien tai jäkälien kustannus painoyksikköä kohti on korkea, niiden näytteenottokustannukset ovat suhteettoman suuret. Siksi näitä hyödykkeitä varten olisi säädettävä erityisistä näytteenottomenetelmistä.
                  
               
                     (3)
                  
                  
                     Rehuissa ja elintarvikkeissa olevia vierasaineita käsittelevät Euroopan unionin vertailulaboratoriot ovat parhaan saatavilla olevan tieteellisen tiedon pohjalta laatineet ohjeasiakirjan, joka koskee toteamisrajan ja määritysrajan arviointia rehuissa ja elintarvikkeissa oleviin vierasaineisiin liittyvissä mittauksissa (3). Koska tämä ohjeasiakirja perustuu parhaaseen ajantasaiseen tekniseen tietämykseen, sen päätelmät olisi otettava huomioon asetuksessa (EY) N:o 333/2007 vahvistetuissa hivenaineiden analyysimenetelmien määritysrajoja koskevissa vaatimuksissa.
                  
               
                     (4)
                  
                  
                     Sen vuoksi asetusta (EY) N:o 333/2007 olisi muutettava.
                  
               
                     (5)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EY) N:o 333/2007 liite tämän asetuksen liitteen mukaisesti.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 28 päivänä huhtikuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 95, 7.4.2017, s. 1.
         
            (2)  Komission asetus (EY) N:o 333/2007, annettu 28 päivänä maaliskuuta 2007, näytteenotto- ja määritysmenetelmistä elintarvikkeissa olevien hivenaineiden ja jalostuksesta peräisin olevien vierasaineiden pitoisuuksien tarkastusta varten (EUVL L 88, 29.3.2007, s. 29).
         
            (3)  Wenzl, T., Haedrich, J., Schaechtele, A., Robouch, P., Stroka, J., Guidance Document on the Estimation of LOD and LOQ for Measurements in the Field of Contaminants in Feed and Food; EUR 28099, Euroopan unionin julkaisutoimisto, Luxemburg, 2016, ISBN 978-92-79–61768–3; doi:10.2787/8931.
      
      
         
            LIITE
            Muutetaan asetuksen (EY) N:o 333/2007 liite seuraavasti:
            
                        1)
                     
                     
                        Korvataan B.2.2 kohta seuraavasti:
                        ”B.2.2   Perusnäytteiden lukumäärä
                        
                        Muiden elintarvikkeiden kuin ravintolisien, kuivattujen mausteiden tai yrttien ja kuivattujen sienten, levien tai jäkälien osalta kokoomanäytteen koon on oltava vähintään 1 kilogramma tai 1 litra, ellei tämä ole mahdotonta esimerkiksi siksi, että näyte koostuu yhdestä pakkauksesta tai yksiköstä.
                        Ravintolisien, kuivattujen mausteiden tai yrttien ja kuivattujen sienten, levien tai jäkälien osalta kokoomanäytteen koon on oltava vähintään 100 grammaa tai 100 millilitraa.
                        Muiden elintarvikkeiden kuin ravintolisien osalta erästä tai osaerästä otettavien perusnäytteiden vähimmäislukumäärän on oltava taulukon 3 mukainen.
                        Kun kyseessä on irtotavarana myytävä nestemäinen tuote, erä tai osaerä on sekoitettava huolellisesti joko käsin tai koneellisesti juuri ennen näytteenottoa, jos se on mahdollista, ja edellyttäen, että se ei vaikuta tuotteen laatuun. Tällöin vierasaineiden on oletettava jakautuneen homogeenisesti tietyssä erässä tai osaerässä. Sen vuoksi erästä tai osaerästä on otettava kolme perusnäytettä kokoomanäytteen muodostamiseksi.
                        Jos erä tai osaerä koostuu erillisistä pakkauksista tai yksiköistä, muiden elintarvikkeiden kuin ravintolisien osalta kokoomanäytteen muodostamiseksi otettavien pakkausten tai yksiköiden (perusnäytteiden) lukumäärän on oltava taulukon 4 a mukainen.
                        Perusnäytteiden on oltava painoltaan/tilavuudeltaan samanlaisia. Muiden elintarvikkeiden kuin ravintolisien, kuivattujen mausteiden tai yrttien ja kuivattujen sienten, levien tai jäkälien osalta perusnäytteen painon/tilavuuden on oltava vähintään 100 grammaa tai 100 millilitraa ja perusnäytteistä muodostettavan kokoomanäytteen koon on oltava vähintään 1 kilogramma tai 1 litra.
                        Kuivattujen mausteiden tai yrttien ja kuivattujen sienten, levien tai jäkälien osalta perusnäytteen painon/tilavuuden on oltava vähintään 35 grammaa tai 35 millilitraa ja perusnäytteistä muodostettavan kokoomanäytteen koon on oltava vähintään 100 grammaa tai 100 millilitraa.
                        Epäorgaanisen tinan enimmäismäärät koskevat kunkin tölkin sisältöä, mutta käytännön syistä voidaan käyttää kokoomanäytemenetelmää. Jos tölkkien kokoomanäytteen testitulos on alle epäorgaanisen tinan enimmäismäärän mutta kuitenkin sitä lähellä ja epäillään, että yksittäisissä tölkeissä enimmäismäärä voi ylittyä, on tehtävä lisätutkimuksia.
                        Ravintolisien perusnäytteiden vähimmäislukumäärän ja -koon on oltava taulukon 4 b mukaiset.
                        Jos tässä B.2 kohdassa esitettyä näytteenottomenetelmää ei voida soveltaa kohtuuttomien taloudellisten seurausten vuoksi (esim. pakkaustapa, erän vahingoittuminen) tai jos tässä B.2 kohdassa esitettyä näytteenottomenetelmää ei voida käytännössä soveltaa, voidaan käyttää vaihtoehtoista menetelmää, kunhan se edustaa riittävän hyvin tutkittavaa erää tai osaerää ja on tarkkaan dokumentoitu. Tämä on kirjattava B.1.8 kohdassa tarkoitettuun näytteenottotodistukseen.
                        
                           Taulukko 1
                        
                        
                           Irtotavarana myytävien tuote-erien jakaminen osaeriksi
                        
                        
                                    
                                       Erän paino (tonnia)
                                    
                                 
                                 
                                    
                                       Osaerien paino tai lukumäärä
                                    
                                 
                              
                                    ≥ 1 500 
                                 
                                 
                                    500 tonnia
                                 
                              
                                    > 300 mutta < 1 500 
                                 
                                 
                                    3 osaerää
                                 
                              
                                    ≥ 100 mutta ≤ 300
                                 
                                 
                                    100 tonnia
                                 
                              
                                    < 100
                                 
                                 
                                    –
                                 
                              
                           
                        
                           Taulukko 2
                        
                        
                           Muiden kuin irtotavarana myytävien tuote-erien jakaminen osaeriksi
                        
                        
                                    
                                       Erän paino (tonnia)
                                    
                                 
                                 
                                    
                                       Osaerien paino tai lukumäärä
                                    
                                 
                              
                                    ≥ 15
                                 
                                 
                                    15–30 tonnia
                                 
                              
                                    < 15
                                 
                                 
                                    –
                                 
                              
                           
                        
                           Taulukko 3
                        
                        
                           Muiden elintarvikkeiden kuin ravintolisien erästä tai osaerästä otettavien perusnäytteiden vähimmäislukumäärä
                        
                        
                                    
                                       Erän/osaerän paino tai tilavuus (kilogrammaa tai litraa)
                                    
                                 
                                 
                                    
                                       Osanäytteiden vähimmäislukumäärä
                                    
                                 
                              
                                    < 50
                                 
                                 
                                    3
                                 
                              
                                    ≥ 50 mutta ≤ 500
                                 
                                 
                                    5
                                 
                              
                                    > 500
                                 
                                 
                                    10
                                 
                              
                           
                        
                           Taulukko 4 a
                        
                        
                           Kokoomanäytteen muodostamiseksi otettavien pakkausten tai yksiköiden (perusnäytteiden) lukumäärä, kun erä tai osaerä koostuu erillisistä muiden elintarvikkeiden kuin ravintolisien pakkauksista tai yksiköistä
                        
                        
                                    
                                       Pakkausten tai yksiköiden lukumäärä erässä/osaerässä
                                    
                                 
                                 
                                    
                                       Näytteeseen otettavien pakkausten tai yksiköiden lukumäärä
                                    
                                 
                              
                                    ≤ 25
                                 
                                 
                                    vähintään 1 pakkaus tai yksikkö
                                 
                              
                                    26–100
                                 
                                 
                                    noin 5 %, vähintään 2 pakkausta tai yksikköä
                                 
                              
                                    > 100
                                 
                                 
                                    noin 5 %, enintään 10 pakkausta tai yksikköä
                                 
                              
                           
                        
                           Taulukko 4 b
                        
                        
                           Ravintolisien perusnäytteiden vähimmäislukumäärä ja -koko
                        
                        
                                    
                                       Erän koko (pakkausten lukumäärä)
                                    
                                 
                                 
                                    
                                       Näytteeseen otettavien pakkausten (perusnäytteiden) lukumäärä
                                    
                                 
                                 
                                    
                                       Perusnäytteen koko
                                    
                                 
                              
                                    1–50
                                 
                                 
                                    1
                                 
                                 
                                    Pakkauksen koko sisältö
                                 
                              
                                    51–250
                                 
                                 
                                    2
                                 
                                 
                                    Pakkauksen koko sisältö
                                 
                              
                                    251–1 000 
                                 
                                 
                                    4
                                 
                                 
                                    Kustakin näytteeseen otetusta vähittäismyyntipakkauksesta puolet pakkauksen sisällöstä
                                 
                              
                                    > 1 000 
                                 
                                 
                                    4 + 1 pakkausta 1 000 :ta vähittäismyyntipakkausta kohti, enintään 25 vähittäismyyntipakkausta
                                 
                                 
                                    ≤ 10 pakkausta: kustakin vähittäismyyntipakkauksesta puolet pakkauksen sisällöstä
                                    > 10 pakkausta: kustakin pakkauksesta otetaan yhtä suuri määrä, jotta saadaan näyte, joka vastaa 5 pakkauksen sisältöä
                                 
                              
                                    Ei tiedossa (sovelletaan vain sähköisessä kaupankäynnissä)
                                 
                                 
                                    1
                                 
                                 
                                    Pakkauksen koko sisältö”
                                 
                              
                  
                        2)
                     
                     
                        Korvataan C.3.3.1 kohdan a alakohta seuraavasti:
                        
                                    ”a)
                                 
                                 
                                    Lyijyn, kadmiumin, elohopean, epäorgaanisen tinan ja epäorgaanisen arseenin määritysmenetelmien suoritusarvovaatimukset:
                                    
                                       Taulukko 5
                                    
                                    
                                                
                                                   Muuttuja
                                                
                                             
                                             
                                                
                                                   Vaatimus
                                                
                                             
                                          
                                                Sovellettavuus
                                             
                                             
                                                Asetuksessa (EY) N:o 1881/2006 täsmennetyt elintarvikkeet
                                             
                                          
                                                Spesifisyys
                                             
                                             
                                                Ei väliaineesta aiheutuvia tai spektrihäiriöitä
                                             
                                          
                                                Toistettavuus (RSDr)
                                             
                                             
                                                HORRATr alle 2
                                             
                                          
                                                Uusittavuus (RSDR)
                                             
                                             
                                                HORRATR alle 2
                                             
                                          
                                                Saanto
                                             
                                             
                                                Sovelletaan D.1.2 kohdan säännöksiä
                                             
                                          
                                                Toteamisraja
                                             
                                             
                                                = 3/10 määritysrajasta
                                             
                                          
                                                Määritysraja
                                             
                                             
                                                Epäorgaaninen tina
                                             
                                             
                                                ≤ 10 mg/kg
                                             
                                          
                                                Lyijy
                                             
                                             
                                                Enimmäismäärä (ML) ≤ 0,02 mg/kg
                                             
                                             
                                                0,02 < ML < 0,1 mg/kg
                                             
                                             
                                                ML ≥ 0,1 mg/kg
                                             
                                          
                                                ≤ ML
                                             
                                             
                                                ≤ 2/3 enimmäismäärästä
                                             
                                             
                                                ≤ 1/5 enimmäismäärästä
                                             
                                          
                                                Kadmium, elohopea, orgaaninen arseeni
                                             
                                             
                                                ML ≤ 0,02 mg/kg
                                             
                                             
                                                0,02 < ML < 0,1 mg/kg
                                             
                                             
                                                ML ≥ 0,1 mg/kg
                                             
                                          
                                                ≤ 2/5 enimmäismäärästä
                                             
                                             
                                                ≤ 1/5 enimmäismäärästä
                                             
                                             
                                                ≤ 1/5 enimmäismäärästä”